JEGYZŐKÖNYV

amely készült **2018. február 28-án** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Erdész Béláné bizottsági tag

Madarász Lászlóné bizottsági tag

Ficze Bálint bizottsági tag

Buzás Katalin bizottsági tag

Kelemen Márta bizottsági tag

Storcz Botond bizottsági tag

Szabó Olga bizottsági tag

**Igazoltan távol:**

Szilvási Károly bizottsági tag

**Igazolatlanul távol: Nem volt.**

**Bertalan János** **a bizottság elnöke** Üdvözli a megjelenteket. Megállapítom, hogy a 9 fős bizottságból 8 fő jelen van, az ülés határozatképes azt megnyitom.

Javaslom jegyzőkönyv-vezetőnek Szél-Takács Viktóriát hitelesítőnek pedig Erdész Bélánét.

A bizottság egyhangúlag elfogadta jegyzőkönyv-vezetőnek Szél-Takács Viktóriát hitelesítőnek Erdész Bélánét.

**Bertalan János**: Van-e az írásban kiküldött napirendeken kívül egyéb napirendi javaslat?

Nekem van, javaslom felvenni

12. ) Mayer István bejelentése a Cigány árok rendbetételére

Előadó: Bizottság elnöke

Amennyiben másnak nincs javaslata, úgy szavazásra bocsátom, aki egyetért a javasolt pótnapirend felvételével, az kérem, hogy szavazzon.

A bizottság egyhangúlag 8 igen szavazattal a javasolt pótnapirend felvételét elfogadta.

**Bertalan János:** Most pedig kérem, hogy aki egyetért az írásban kiküldött napirendekkel és a most megszavazott pótnapirendek felvételével, az szavazzon.

A Pénzügyi- és Gazdasági Bizottság 8 igen szavazattal, ellenszavazat és tartózkodás nélkül az alábbi napirendeket fogadta el:

1. Bizottsági javaslat a képviselő-testület 3/2018 (I.24.) Kt. számú határozatának módosítására (Szabó István telekvásárlás).

Előadó: Bizottság elnöke

1. A település 2018. évi költségvetéséről szóló rendelet-tervezet véleményezése.

 Előadó: Bizottság elnöke

1. A személyes gondoskodást nyújtó ellátások 2018. évi térítési díjairól szóló rendelet módosításának véleményezése.

Előadó: Bizottság elnöke

1. A József Nádor Általános és Alapfokú Művészetoktatási Iskolában a 2018. évben fizetendő étkezési térítési díjakról szóló rendelet módosításának véleményezése.

Előadó: Bizottság elnöke

1. A non-profit szervezetek által benyújtott támogatási pályázatok véleményezése.

 Előadó: Bizottság elnöke

1. Becker Norbert Gyula támogatási kérelmében javaslat kialakítása.

Előadó: Bizottság elnöke

1. A 2017. évi belső ellenőrzési terv végrehajtásáról szóló jelentés véleményezése.

Előadó: Bizottság elnöke

1. Bizottsági javaslat kialakítása a József Attila utca lakóinak kérelmében behajtani tilos tábla kihelyezését illetőn.

Előadó: Bizottság elnöke

1. Az Ürömi Napraforgó Óvoda főépületének kreatív festésére beérkezett árajánlatban bizottsági javaslat kialakítása.

Előadó: Bizottság elnöke

1. A tervezett futópálya közbeszerzési pályázatának kiírásáról javaslat kialakítása, közbeszerzési tanácsadó kiválasztására javaslat.

Előadó: Bizottság elnöke

1. Üröm játszótereinek éves felülvizsgálatára beérkezett árajánlatokban bizottsági javaslat kialakítása.

Előadó: Bizottság elnöke

12. ) Mayer István bejelentése a Cigány árok rendbetételére

Előadó: Bizottság elnöke

**1.) Napirendi pont:**

**Bizottsági javaslat a képviselő-testület 3/2018 (I.24.) Kt. számú határozatának módosítására (Szabó István telekvásárlás).**

**Előadó: Bizottság elnöke**

**Bertalan János a bizottság elnöke:**

Az elmúlt bizottsági ülésen tárgyaltuk Szabó István kérelmét, mely 192m2-es önkormányzati tulajdonában lévő terület megvásárlására vonatkozott. Akkor a képviselő-testület felé 3000Ft/m² árat javasoltunk, ezt a képviselő-testület elfogadta, Szabó Úr viszont újabb levelet írt, és az egész ingatlant egy jelképes 100Ft/m²-ért szeretné megkapni. Ez nem lehetséges, mivel önkormányzati vagyont nem lehet csak úgy elajándékozni, hűtlen kezelésnek minősülne. A magam részéről - figyelemmel az ingatlan előzményeire- 1500 Ft/m² -re javaslom mérsékelni az árakat.

Kérdés-észrevétel?

**Madarász Lászlóné**: Azt írta Szabó István a kérelmében, hogy a többiek 100 Ft/m2-ért vették meg az ugyanilyen adottságú területeket.

**Bertalan János**: Javasolom, hogy 1500 Ft/m2 áron adjuk el a területet.

 **Bertalan János:** Amennyiben nincs több kérdés, úgy szavazásra bocsátom, aki egyetért az 1500 Ft/m²-es árral, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának

**7/2018. (II.28.) számú határozata**

 ***Pénzügyi és Gazdasági Bizottság:***

1. A 3/2018 (I.24.) Kt számú határozatban megjelölt 3 000 Ft/m2 ár helyett 1 500 Ft/m² eladási ár meghatározását javasolja a képviselő-testület felé.

2.) Felkéri a bizottság elnökét hogy a jelen határozatot a képviselő-testület soros ülésén ismertesse.

**Határidő:** 2018.02.28.

**Felelős:** Bizottság elnöke

**2.) Napirendi pont:**

**A település 2018. évi költségvetéséről szóló rendelet-tervezet véleményezése.**

**Előadó: Pénzügyi bizottság elnöke**

**Bertalan János**: A 2018. évi költségvetés az elmúlt évekhez hasonlóan a hatályos törvényi előírások figyelembe vételével lett előkészítve.

Az összbevétel 1.813.463 e/Ft és ugyanilyen magasságrendű a kiadási oldal is.

A bevétel főbb összesített adatai:

|  |  |
| --- | --- |
| Intézmények működési bevételei |  93.142 e/Ft |
| Közhatalmi (adók) bevételei | 304.460 e/Ft |
| Átvett pénzeszközök | 108.470 e/Ft |
| Támogatások | 391.564 e/Ft |
| Felhalmozás bevételei |  30.000 e/Ft |
| Pénzforgalmi bevét (előző évek pénzmaradvány) | 759.955 e/Ft |
| Finanszírozási bevétel | 125.872 e/Ft |

A kiadásokat tekintve a főbb kiadási nemek:

|  |  |
| --- | --- |
| Személyi juttatásra | 390.042 e/Ft |
| Munkaadói járulék |  78.873 e/Ft |
| Dologi kiadás | 256.097 e/Ft |
| Szociális kiadás |  37.300 e/Ft |
| Egyéb működési kiadás |  26.930 e/Ft |
| Fejlesztésekre | 389.564 e/Ft |
| Finanszírozási kiadás | 125.872 e/Ft |

Fejlesztéseket tekintve tervezve lett:

|  |  |
| --- | --- |
| A Bp. III.ker Újvári út csatorna bővítés |  90.000 e/Ft |
| 10-es út/ Tücsök utcánál gyalogátkelő |  25.000 e/Ft |
| út-járdaépítés |  15.000 e/Ft |
| futó-és gyalogjárda |  60.000 e/Ft |
| Művelődési ház felújítása |  10.000e/Ft |
| Egyéb építmények felújítása |  10.000 e/Ft |
| Polgármesteri hiv, bölcsöde, óvoda épület energetikai felújítása |  67.887 e/Ft |
| Óvoda udvar felújítása |  24.511 |
| Bölcsőde udvar felújítása |  3.335 e/Ft |
| A beruházások áfája |  83.000 e/Ft |

**Bertalan János:** Igen pozitívuma a 2018.évi költségvetésnek az, hogy a jelentős célok mellett 508m Ft-ot meghaladó tartalékképzésre is sor kerülhetett.

Kérdés-hozzászólás?

**Storcz Botond**: Ha már épül futó-és gyalogjárda, nem lehetne, hogy a végén fordulókör legyen?

**Madarász Lászlóné**: Mi a terv a Művelődési Ház építésével, felújításával?

**Bertalan János**: Most 10 millió Ft-ot terveztünk a felújításra, egyelőre nincs pályázati forrás, így teljes önerőből nem valósítjuk meg.

**Storcz Botond**: A sportpálya melletti területet is fejleszteni lehetne.

**Bertalan János**: Amennyiben nincs több észrevétel, úgy szavazásra bocsátom, aki támogatja a 2018.évi költségvetés-rendelet képviselő-testület által történő elfogadását, az kérem, hogy szavazzon.

A Pénzügyi- és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**8/2018. (II.28.) számú határozata**

A Pénzügyi és Gazdasági Bizottság

1) A 2018.évi költségvetési rendeletet megismerte és azt változtatás nélkül javasolja elfogadásra a képviselő-testületnek soros ülésén ismertesse.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 02. 28.

Felelős: bizottság elnöke

**3.Napirendi pont:**

**A személyes gondoskodást nyújtó ellátások 2018. évi térítési díjairól szóló rendelet módosításának véleményezése.**

 Előadó: Pénzügyi bizottság elnöke

**Bertalan János:** A képviselő-testület 2017. decemberben az intézmény vezetőjének javaslatára fogadta el az intézmény térítési díjait 2018-as évre. Most ismét az intézmény vezetője javasolja, hogy az elfogadott díjakat módosítani szükséges, mivel a beszállító is emelt az árain. Az emelés nem jelentős.

 Kérdés-észrevétel?

**Madarász Lászlóné**: Érthető, szép az előkészített anyag.

**Bertalan János:** Amennyiben nincs több észrevétel, úgy szavazásra bocsátom, aki az előkészített rendelet-tervezettel, illetve mellékleteivel egyetért az kérem, hogy szavazzon.

 A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**9/2018. (II.28.) számú határozata**

A Pénzügyi és Gazdasági Bizottság:

1) Figyelemmel az intézményvezető javaslatára, továbbá az előterjesztésben foglaltakra támogatja az INO-ban 2018-ban fizetendő térítési díjak módosítására előkészített rendelet-tervezet és mellékletei képviselő testület által történő elfogadására

2) Felkéri a bizottság elnökét, hogy a bizottság határozatát a képviselő-testület soros ülésén ismertesse.

 Határidő: 2018. 02.28.

 Felelős: Bizottság elnöke

**4. Napirendi pont:**

**A József Nádor Általános és Alapfokú Művészetoktatási Iskolában a 2018. évben fizetendő étkezési térítési díjakról szóló rendelet módosításának véleményezése.**

 Előadó: Bizottság elnöke

**Bertalan János**: Hasonló módosítást kér az iskola beszállítója is, itt 4%-os emelésről van szó, és a 2évvel közbeszerzés eredményeként megkötött szolgáltatási szerződés ezt 2018. februártól lehetővé teszi.

Kérdés-észrevétel? Nem volt.

**Bertalan János**: Amennyiben nincs több észrevétel, úgy szavazásra bocsátom, aki egyetért az iskolai étkezési térítési díjak 4%-os emelésével, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

 10/2018. (II.28.) számú Pénzügyi és Gazdasági Bizottság határozata

Pénzügyi és Gazdasági Bizottság

1.) Támogatja a képviselő-testület felé elfogadásra a József Nádor Általános Iskola 2018.évi étkezési térítési díj módosítására beterjesztett rendelet-tervezet elfogadását.

2.) Felkéri a bizottság elnökét, hogy a jelen határozatot a Képviselő-testület soros ülésén

 ismertesse.

Határidő: 2018.02.28.

Felelős: bizottság elnöke

**5.) Napirendi pont:**

1. **A non-profit szervezetek által benyújtott támogatási pályázatok véleményezése.**

 **Előadó: Bizottság elnöke**

**Bertalan János:**  Ebben az évben, összhangban a hatályos számviteli és a civilszervezetekre vonatkozó törvényekkel, pályázatot írt ki a képviselő-testület az odaítélhető támogatásokra.

Érvényes pályázatot nyújtott be:

|  |  |
| --- | --- |
| Pilisborosjenő Tűzoltó Egyesület |  400 e/Ft támogatást kér |
| Ürömi Szépkorúak Egyesülete | 1.600 e/Ft támogatást kér |
| Ürömi Sport Club | 3.200 e/Ft támogatást kér |
| Ürömi Hagyományőrző Egyesület | 1.200 e/Ft támogatást kér |
| Hegyvidék Polgárőr Egyesület | 1.500 e/Ft támogatást kér |
| Német Nemzetiségi Egyesület |  500 e/Ft támogatást kér |
| Ürömi Öröm Néptáncműhely |  950 e/Ft támogatást kér |
| Szent György Egyesület |  250 e/Ft támogatást kér |

Kérem a bizottság tagjait, hogy alakítsák ki véleményeiket, hogy a pályázott szervezetek milyen összegű támogatásba részesítse a képviselő-testület. Az elfogadott 2018.évi költségvetésbe 10M Ft van előirányozva.

Javaslatok-vélemények?

**Bertalan János**: Az én javaslatom az alábbi.

|  |  |
| --- | --- |
| Pilisborosjenő Tűzoltó Egyesület | 300 eFt |
| Ürömi Szépkorúak Egyesülete | 900 eFt |
| Ürömi Sport Club | 2 500 eFt |
| Ürömi Hagyományőrző Egyesület | 900 eFt |
| Hegyvidék Polgárőr Egyesület | 1 300 eFt |
| Német Nemzetiségi Egyesület | 300 eFt |
| Ürömi Öröm Néptáncműhely | 550 eFt |
| Szent György Egyesület | 100 eFt |

**Bertalan János**: Amennyiben nincs több javaslat, úgy szavazásra bocsátom, aki az elhangzott javaslatokkal egyetért, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 **11/2018. ( II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1) Javasolja a képviselő-testület felé, hogy az önkormányzati támogatás elnyerésére pályázó szervezeteket a következő nagyságrendű támogatásban részesítse:

|  |  |
| --- | --- |
| Pilisborosjenő Tűzoltó Egyesület | 300 eFt |
| Ürömi Szépkorúak Egyesülete | 900 eFt |
| Ürömi Sport Club | 2 500 eFt |
| Ürömi Hagyományőrző Egyesület | 900 eFt |
| Hegyvidék Polgárőr Egyesület | 1 300 eFt |
| Német Nemzetiségi Egyesület | 300 eFt |
| Ürömi Öröm Néptáncműhely | 550 eFt |
| Szent György Egyesület | 100 eFt |

2) Felkéri a bizottság elnökét hogy a bizottság javaslatát a képviselő-testület soros ülésén ismertesse.

 Határidő: 2018. 02.28.

 Felelős: Bizottság elnöke

**6.) Napirendi pont**:

**Becker Norbert Gyula támogatási kérelmében javaslat kialakítása.**

**Előadó: Bizottság elnöke**

**Bertalan János:** Becker Norbert, mint a Református Egyházközség nem minősül bejegyzett civilszervezetnek, tehát nem pályázhatott. Pályázatát azonban benyújtotta, működésre 1500 e/Ft-ot a templomtorony építéséhez 3,5 M Ft-ot kér.

Kérdés-észrevétel?

**Erdész Béláné**: Már sokszor kért az önkormányzattól támogatást. Amennyiben közüzemi díjakra kér támogatást, akkor javasolom, hogy mutassa be a számlákat.

**Storcz Botond**: Nem javasolom a támogatást.

**Szabó Olga**: Én is azt javasolom, hogy kérjük be a közüzemi számlákat.

**Bertalan János:** Amennyiben nincs több vélemény úgy szavazásra bocsátom, aki nem támogatja a kérelmet az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

**12/2018. (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Nem javasolja a Képviselő-testület felé, hogy az Üröm-Pilisborosjenői Református Társegyház működési támogatást, valamint templomtorony építéséhez támogatást kapjon.
2. Javasolja, hogy közüzemi számlákról nyújtson be másolatokat, ezután újra napirendre kerül.
3. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 02. 28.

Felelős: Bizottság elnöke

**7).Napirendi pont:**

**A 2017. évi belső ellenőrzési terv végrehajtásáról szóló jelentés véleményezése.**

**Előadó: Bizottság elnöke**

**Bertalan János:**  Úgy gondolom a belső ellenőr jelentése átfogó képet ad az elvégzett ellenőrzések alapján megállapítható helyzetről, ami az önkormányzat gazdálkodási feladatai ellátásának szabályszerűségét illeti.

Pozitívum, hogy kirívó szabálytalanság megállapítására nem került sor, Amin szükséges változtatni, hogy a megállapított hiányosság felszámolása minden esetben megtörténjen.

Kérdés-észrevétel? Nem volt.

**Bertalan János**: Amennyiben nincs több vélemény, úgy szavazásra bocsátom, aki javasolja a beszámoló jelentés elfogadását a Képviselő-testület felé az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

  **13/2018 (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Javasolja a Képviselő-testület felé, hogy a 2017. évi belső ellenőrzési jelentést fogadja el.

2) Felkéri a bizottság elnökét, hogy a jelen határozatot a Képviselő-testület soros ülésén ismertesse.

 Határidő: 2018. február 28.

 Felelős: Bizottság elnöke

**8).napirendi pont:**

**Bizottsági javaslat kialakítása a József Attila utca lakóinak kérelmében behajtani tilos tábla kihelyezését illetőn.**

Előadó: Pénzügyi bizottság elnöke

**Bertalan János**: Ismert a bizottság előtt, hogy 2017-ben a József Attila utca lakói forgalomcsillapítók telepítését kérték, majd nem kérték. Mostani beadványukban behajtani tilos tábla kihelyezését kérik az utca mindkét végén.

Kérdés-észrevétel?

**Madarász Lászlóné**: Nem javasolom.

**Szabó Olga**: Nem javasolom, hogy tábla legyen kihelyezve.

**Buzás Katalin**: Majd minden utca fogja kérni, nem javasolom.

**Bertalan János:** Amennyiben nincs több kérdés, úgy szavazásra bocsátom, aki nem támogatja a behajtani tilos táblák kihelyezését a József Attila utcában, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 **14/2018 (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Nem támogatja a Képviselő-testület felé az utca lakóinak kérelmét.

2) Felkéri a bizottság elnökét, hogy a jelen határozatot a Képviselő-testület soros ülésén ismertesse.

 Határidő: 2018. 02. 28.

 Felelős: Bizottság elnöke

**9.) napirendi pont:**

**Az Ürömi Napraforgó Óvoda főépületének kreatív festésére beérkezett árajánlatban bizottsági javaslat kialakítása.**

Előadó: Pénzügyi bizottság elnöke

Bertalan János:Igen ritka szakmáról van szó, ezért egy árajánlat érkezett az óvoda Fő utcai főépület falának kreatív festésére. Az ár 29 000 Ft/m2-ben van megadva. Szerintem kedves lesz a gyermekek számára, ha az épület falán különböző mesealakok jelennek meg. 31 m2 felület kerülne festésre, 896 100 Ft értékben.

Kérdés-észrevétel?

**Buzás Katalin**: Nagyon magasnak gondolom az árat.

Bertalan János: Amennyiben nincs több vélemény, úgy szavazásra bocsátom, aki támogatja a festést, illetve az árajánlatban megadott árat, az kérem, hogy szavazzon.

A Pénzügyi és Gazdasági Bizottság 7 igen szavazattal, 1 tartózkodás mellett, ellenszavazat nélkül az alábbi határozatot hozta.

 **15/2018 (II. 28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Támogatja az óvoda falán a kreatív festést, az adott árajánlati árat elfogadhatónak tartja.

2) Felkéri a bizottság elnökét, hogy a jelen határozatot a képviselő- testület soros ülésén ismertesse.

 Határidő: 2018. 02. 28.

 Felelős: Bizottság elnöke

**10.) napirendi pont**

**A tervezett futópálya közbeszerzési pályázatának kiírásáról javaslat kialakítása, közbeszerzési tanácsadó kiválasztására javaslat.**

Előadó: Pénzügyi bizottság elnöke

**Bertalan János:** A 2018-as költségvetésben szerepel a futópálya és kerékpárút kiépítési költsége. Az előterjesztés szerint a közbeszerzést ki kell írni mielőbb, a közbeszerzési tanácsadót ki kell választani. Erre három ajánlat érkezett, a legkedvezőbb a Kisfalvi István egyéni vállalkozó ajánlata.

Kérdés-észrevétel? Nem volt.

**Bertalan János:** Amennyiben nincs több kérdés, úgy szavazásra bocsátom, aki támogatja a közbeszerzés kiírását, illetve közbeszerzési bonyolítónak Kisfalvi István egyéni vállalkozó ajánlatát támogatja az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 **16/2018 (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Támogatja a futópálya-kerékpár út közbeszerzés kiírását. A pályázat lebonyolítására Kisfalvi István egyéni vállalkozó ajánlatát, mint a legkedvezőbb ajánlatot támogatja.

2) Felkéri a bizottság elnökét, hogy a jelen határozatot a Képviselő-testület soros ülésén ismertesse.

 Határidő: 2018. 02. 28.

 Felelős: Bizottság elnöke

**11.) napirendi pont**

**Üröm játszótereinek éves felülvizsgálatára beérkezett árajánlatokban bizottsági javaslat kialakítása.**

Előadó: Pénzügyi bizottság elnöke

**Bertalan János:** Minden évben meg kell kötni az éves felülvizsgálatra a szerződést. A három árajánlat csatolva lett, a legkedvezőbb a Sajó Team ajánlata.

Kérdés-észrevétel?

**Bertalan János:** Amennyiben nincs több kérdés, úgy szavazásra bocsátom, aki támogatja a szerződés megkötését, az szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 **17/2018 (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Támogatja Üröm játszótereinek éves felülvizsgálatát. A beérkezett árajánlatok közül a Sajo Abc Team ajánlatát javasolja elfogadásra.

2) Felkéri a bizottság elnökét, hogy a jelen határozatot a Képviselő-testület soros ülésén ismertesse.

 Határidő: 2018. 02. 28.

 Felelős: Bizottság elnöke

**12.) napirendi pont**

**Mayer István bejelentése a Cigány árok rendbetételére**

Előadó: Pénzügyi bizottság elnöke

**Bertalan János**: Mayer István ismét kérelemmel fordult az önkormányzathoz, hogy a Cigány árok problémás szakaszát tegye rendbe a Vízügyi Felügyelőség felszólítása alapján. Egy rövid szakaszról lenne szó.

Kérdés-hozzászólás:

**Szabó Olga**: Nem sok értelme van, ha szakaszosan kerül felújításra az árok.

**Bertalan János**: Az állagmegóvásra kell fokuszálni jelen helyzetben, a Kosztyú oldalon le van betonozva az árok.

**Storcz Botond**: Ha lehet, akkor az egész árkot kell rendbe tenni, javasolom, hogy komplexen kezeljük. Javasolom, hogy a kárelhárítás történjen meg.

**Bertalan János**: Akkor javasolom, hogy arról döntsön a Bizottság, hogy a veszélyelhárítás történjen meg. Az árok felújítására pedig, ha lesz lehetőség, akkor pályázzon az önkormányzat.

**Bertalan János:** Amennyiben nincs több kérdés, úgy szavazásra bocsátom, aki javasolja, hogy a veszélyelhárítás történjen meg, az szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 **18/2018 (II.28.) számú Pénzügyi és Gazdasági Bizottság határozata**

Pénzügyi és Gazdasági Bizottság

1. Javasolja, hogy a Cigány árok érintett szakaszán a veszélyelhárítás történjen meg. Amennyiben ezt a beavatkozást a Kosztyú Kft. idézte elő, úgy a felmerült költségeket vele kell megfizettetni.

2) Felkéri a bizottság elnökét, hogy a jelen határozatot a Képviselő-testület soros ülésén ismertesse.

 Határidő: 2018. 02. 28.

 Felelős: Bizottság elnöke

**További napirend, illetve hozzászólás hiányában Bertalan János elnök az ülést 17.00 órakor bezárta.**

Üröm, 2018. február 28.

 Szél-Takács Viktória Bertalan János

 jegyzőkönyvvezető elnök

jegyzőkönyv hitelesítő bizottsági tag:

…………………….